Traxler 反攻

Traxler 反攻，又叫Traxler 後續，係指國際象棋入面嘅呢一個開局：
 1. e4 e5
 2. Nf3 Nc6
 3. Bc4 Nf6
 4. Ng5 Bc5

後續分析 

喺國際象棋基礎理論入面，f7 係黑棋好弱嘅一格，因爲佢起初只有國王一隻棋可以守護佢，而國王係無價嘅，因爲國王都無埋就會輸。而且，如果有白棋食咗 f7嗰隻兵，黑棋國王食返嘅話，咁黑棋就冇得王車易位，變相將國王長期暴露喺白棋嘅攻擊之下，所以理論上黑棋咁樣唔保護隻 f兵係好危險嘅。

但係係咪真係咁呢？不妨考慮一下，黑主教行去c5 有咩目的。可以睇得出，佢係攻擊緊白棋同樣好弱嘅 f兵，試圖 5...Bxf2+ 將軍。白棋應對呢個局面，主要有三個選擇：

5. Nxf7 

黑棋乜都唔做嘅話，白棋就可以用騎士換城堡，好唔抵，所以黑棋一定要諗啲計仔：5...Bxf2+，犧牲主教對白棋國王進行攻擊，迫使白棋應對，有機會搶到主動權，同時拖延白棋對城堡嘅攻擊。呢個情況，白棋只有三個選擇：
 6.Kf1
 6.Kxf2
 6.Ke2
無論邊一個選擇，白棋都喪失咗王車易位嘅權力，而且有機會令國王暴露喺黑棋嘅追擊之下。

5. Bxf7+ 

同犧牲騎士線唔同，白棋行5.Bxf7+係將軍嚟，黑棋只有5...Kf8或者5...Ke7兩個選擇，兩個都會令黑棋喪失王車易位嘅權利，不過下一步通常白棋都會將主教退翻返b3、c4、d5其中一格。

5. d4

歷史

攷 

國際象棋開局